CELEX: C2007/183/04
Language: el
Date: 2007-08-04 00:00:00
Title: Υπόθεση C-148/05: Απόφαση του Δικαστηρίου (τέταρτο τμήμα) της 14ης Ιουνίου 2007 — Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Οδηγία 79/923/ΕΟΚ — Ποιότητα των υδάτων για οστρακοειδή — Ορισμός των υδάτων για οστρακοειδή — Προγράμματα μειώσεως της ρυπάνσεως — Καθορισμός των παραμέτρων ελέγχου)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/3
            
         Απόφαση του Δικαστηρίου (τέταρτο τμήμα) της 14ης Ιουνίου 2007 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-148/05) (1)
   
   (Παράβαση κράτους μέλους - Οδηγία 79/923/ΕΟΚ - Ποιότητα των υδάτων για οστρακοειδή - Ορισμός των υδάτων για οστρακοειδή - Προγράμματα μειώσεως της ρυπάνσεως - Καθορισμός των παραμέτρων ελέγχου)
   (2007/C 183/04)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Doherty και D. Recchia)
   
      Καθής: Ιρλανδία (εκπρόσωποι: D. O' Hagan και N. Travers)
   Αντικείμενο της υποθέσεως
   Παράβαση κράτους μέλους — Ελλιπής μεταφορά στη εσωτερική έννομη τάξη των άρθρων 3, 4 και 5 της οδηγίας 79/923/ΕΟΚ του Συμβουλίου, της 30ής Οκτωβρίου 1979, περί της απαιτούμενης ποιότητας των υδάτων για οστρακοειδή — Παράλειψη χαρακτηρισμού ορισμένων περιοχών ως ζωνών με ύδατα για οστρακοειδή, καταρτίσεως προγράμματος για τη μείωση της ρυπάνσεως και καθορισμού των παραμέτρων ελέγχου
   Το Δικαστήριο αποφασίζει:
   
               1)
            
            
               Η Ιρλανδία, παραλείποντας
               
                           —
                        
                        
                           να χαρακτηρίσει ως ύδατα για οστρακοειδή όλα τα ύδατα που πρέπει να χαρακτηρισθούν ως τέτοια, σύμφωνα με το άρθρο 4 της οδηγίας 79/923/ΕΟΚ του Συμβουλίου, της 30ής Οκτωβρίου 1979, περί της απαιτούμενης ποιότητας των υδάτων για οστρακοειδή,
                        
                     
                           —
                        
                        
                           να καθορίσει τις αναγκαίες τιμές για τα ύδατα που έχουν χαρακτηρισθεί ως ύδατα για οστρακοειδή ή που πρέπει να χαρακτηρισθούν ως τέτοια δυνάμει του άρθρου 4 της οδηγίας 79/923, σύμφωνα με το άρθρο της 3,
                        
                     
                           —
                        
                        
                           να λάβει όλα τα αναγκαία μέτρα για την κατάρτιση προγραμμάτων μειώσεως της ρυπάνσεως των υδάτων που πρέπει να χαρακτηρισθούν ως ύδατα για οστρακοειδή δυνάμει του άρθρου 4 της οδηγίας 79/923, σύμφωνα με το άρθρο της 5,
                        
                     παρέβη τις υποχρεώσεις που υπέχει από την εν λόγω οδηγία.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 69 της 19.3.2005.